SL Uradni list Evropske unije C 197/8

IZVEDBENI SKLEP KOMISIJE

z dne 4. julija 2012

o financiranju dejavnosti v letu 2012 na področju veterine v zvezi z informacijsko politiko Evropske unije in podporo mednarodnih organizacij, za več ukrepov, potrebnih za zagotovitev uporabe Uredbe (ES) št. 882/2004, in za pilotski projekt o usklajeni evropski mreži za dobro počutje živali

2012/C 197/04

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (1) (v nadaljnjem besedilu: finančna uredba) ter zlasti členov 49(6)a in 75 Uredbe,

ob upoštevanju Odločbe Sveta 2009/470/ES z dne 25. maja 2009 o odhodkih na področju veterine (2) ter zlasti členov 20, 23 in 27 Odločbe,

ob upoštevanju Uredbe (ES) št. 882/2004 Evropskega parlamenta in Sveta z dne 29. aprila 2004 o izvajanju uradnega nadzora, da se zagotovi preverjanje skladnosti z zakonodajo o krmi in živilih ter s pravili o zdravstvenem varstvu živali in zaščiti živali (3), ter zlasti člena 66(1)(c) Uredbe,

ob upoštevanju naslednjega:

(1) V skladu s členom 75 finančne uredbe in členom 90(1) izvedbenih pravil mora institucija ali organi, na katere je ta institucija prenesla pooblastila, pred odobritvijo odhodka iz proračuna Evropske unije sprejeti sklep o financiranju, ki določa bistvene sestavine ukrepa, vključno z odhodki.

(2) Uredba Komisije (ES, Euratom) št. 2342/2002 z dne 23. decembra 2002 o določitvi podrobnih pravil za izvajanje Uredbe Sveta (ES, Euratom) št. 1605/2002 o finančni uredbi, ki se uporablja za splošni proračun Evropskih skupnosti (4) (v nadaljnjem besedilu: izvedbena pravila), opredeljuje zadostno stopnjo podrobnosti za opis okvira, določenega s finančno uredbo.

(3) V skladu s členom 110 finančne uredbe bi bilo treba sprejeti letni delovni program za nepovratno pomoč.

(4) Določiti je treba delovni program za dejavnosti Evropske unije na področju veterine v zvezi z informacijsko politiko, podporo mednarodnih organizacij in uvajanjem računalniške tehnologije v veterinarske postopke.

(5) Ta sklep je sklep o financiranju za odhodke iz delovnega programa za nepovratno pomoč in javna naročila, ker je delovni program v prilogah dovolj podroben okvir v smislu člena 90(2) in (3) Uredbe Komisije (ES, Euratom) št. 2342/2002.

(6) V skladu s členom 22 Odločbe 2009/470/ES lahko Unija sprejme ali pomaga državam članicam ali mednarodnim organizacijam pri sprejetju tehničnih in znanstvenih ukrepov, potrebnih za razvoj veterinarske zakonodaje Unije ter za razvoj izobraževanja ali usposabljanja na področju veterine.

(7) Člen 19 Odločbe 2009/470/ES določa, da Unija odobri finančni prispevek za oblikovanje informacijske politike na področjih zdravstvenega varstva živali, dobrega počutja živali ter varnosti proizvodov živalskega izvora, vključno z izvedbo študij, potrebnih za pripravo in oblikovanje zakonodaje na področju dobrega počutja živali.

(8) Člen 19(a)(i) Odločbe 2009/470/ES določa, da Unija odobri finančni prispevek za zbiranje in shranjevanje vseh informacij o zakonodaji Unije na področju zdravstvenega varstva in dobrega počutja živali ter varnosti proizvodov živalskega izvora.

(9) Potreben je finančni prispevek, da se interaktivna podatkovna zbirka veterinarske zakonodaje (Vetlex), prvotno vzpostavljena za države kandidatke, potencialne države kandidatke in države v okviru pobude evropske sosedske politike, da na voljo vsem državam članicam.

(10) V preteklih letih so bile vzpostavljene komunikacijske dejavnosti z zainteresiranimi stranmi, organizacijami in celotno družbo za spodbujanje razprave o zdravju živali in načelih strategije za zdravstveno varstvo živali. Primerno je, da se te komunikacijske dejavnosti, vključno s horizontalnimi, nadaljujejo v letu 2012.

(11) Člen 27 Odločbe Sveta 2009/470/ES določa finančni prispevek Unije za izvajanje nacionalnih programov izkoreninjenja/spremljanja. Isti člen določa tudi, da Komisija te programe oceni. Zunanja tehnična pomoč bo kot dodatno orodje izvedla predhodno oceno teh programov, predloženih za leto 2013.

(12) Uredba (ES) št. 882/2004 določa pravila za izvajanje uradnega nadzora za preverjanje skladnosti s pravili, katerih cilj je zlasti preprečiti, odpraviti ali zmanjšati tveganja za ljudi in živali na sprejemljivo raven, neposredno ali prek okolja, zagotoviti pošteno ravnanje v trgovini s krmo in živili ter zaščititi interese potrošnikov, vključno z označevanjem živil in krme ter drugimi oblikami obveščanja potrošnikov.

(13) V skladu s členom 66(1)(c) Uredbe (ES) št. 882/2004 se sredstva, potrebna za financiranje drugih ukrepov, ki so potrebni za uporabo te uredbe, vsako leto odobrijo v okviru proračunskega postopka. Ukrepi iz člena 66 zlasti vključujejo organizacijo študij, objavo informacij ter organizacijo sestankov in konferenc.

(14) V poročilih Urada za prehrano in veterinarstvo o pregledih, opravljenih v letih 2007–2011, med uradnimi nadzori v državah članicah o materialih, namenjenih za stik z živili, so navedene nekatere pomanjkljivosti. Te so bile ugotovljene še zlasti pri izvršljivosti splošnih varnostnih zahtev in dobrih proizvodnih praksah na področjih, na katerih niso sprejeti posebni ukrepi na ravni EU („neusklajena področja“). Zato je za leto 2012 predvidena izvedba študije z namenom ugotoviti, kakšne posebne določbe na ravni EU bi bile potrebne in v kolikšni meri, da se izboljša izvršljivost splošnih varnostnih zahtev in zagotovijo podatki o njihovem vplivu na gospodarsko, družbo in okolje (vključno z upravnim bremenom).

(15) Sporočila o nadzoru hrane in krme ni mogoče vedno povezati s posebno temo. Zato je primerno, da se predvidijo viri za horizontalne komunikacijske dejavnosti, povezane z njim.

(16) V prehranski verigi zagotavljanje varne in zdrave hrane evropskim potrošnikom ogroža cela vrsta tveganj. Za leto 2012 je predvidena študija za opredelitev tveganj v prehranski verigi, razvoj in oceno prihodnjih scenarijev in opredelitev odzivov politik.

(17) Na podlagi člena 13 Pogodbe o delovanju Evropske unije (5) morajo Unija in države članice pri oblikovanju in izvajanju nekaterih politik Unije v celoti upoštevati zahteve po dobrem počutju živali, saj so živali čuteča bitja. Zato je primerno, da se financira pilotski projekt, ki bo državam članicam in zainteresiranim stranem pomagal pri izvajanju pravil Unije za dobro počutje živali.

(18) Uredba Sveta (ES) št. 1099/2009 z dne 24. septembra 2009 o zaščiti živali pri usmrtitvi (6) v členu 20 od držav članic zahteva, da zagotovijo znanstveno podporo za pomoč pristojnim organom pri strokovnem, tehničnem in pedagoškem znanju, da se olajša izvajanje te zakonodaje o dobrem počutju živali. Zdi se primerno, da se razvije pilotski projekt za boljše usklajevanje med nacionalnimi tehničnimi podporami, ki se uvede za izvajanje Uredbe (ES) št. 1099/2009 pred letom 2013.

(19) Sporočilo Komisije Evropskemu parlamentu, Svetu in Evropskemu ekonomsko-socialnemu odboru o strategiji Evropske unije za zaščito in dobro počutje živali 2012–2015 (7) predvideva tudi možnost vzpostavitve evropske mreže referenčnih centrov, katere cilj bi bil zagotoviti, da pristojni organi prejmejo skladne in enotne tehnične informacije o pravilnem izvajanju zakonodaje EU, zlasti glede na rezultatih temelječih kazalnikov dobrega počutja živali. Zato je pomembno, da Unija spodbuja pilotski projekt, da se pred oblikovanjem predlogov za prihodnjo zakonodajo ocenita izvedljivost in učinkovitost take mreže.

(20) Primerno je nadaljevati financiranje Unije za navedeni pilotski projekt. Proračunski organ je v splošnem proračunu Evropske unije za leto 2012 pilotskemu projektu o usklajeni evropski mreži za dobro počutje živali dodelil 1 000 000 EUR.

(21) Ta sklep o financiranju lahko zajema tudi zamudne obresti na podlagi člena 83 finančne uredbe in člena 106(5) izvedbenih pravil.

(22) Za uporabo tega sklepa je primerno opredeliti izraz „bistvena sprememba“ v smislu člena 90(4) izvedbenih pravil.

(23) Ukrepi, predvideni s tem sklepom, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJI SKLEP:

NASLOV I

Delovni program za izvajanje Odločbe Sveta 2009/470/ES

Člen 1

Sprejme se letni delovni program za izvajanje členov 20, 23 in 27 Odločbe Sveta 2009/470/ES, kot je določen v Prilogi I.

Člen 2

Najvišji prispevek za izvajanje programa, odobren s tem naslovom, se določi v višini 3 254 600 EUR in se financira iz proračunske vrstice 17 04 02 01 splošnega proračuna Evropske unije za leto 2012.

Člen 3

Proračunsko izvajanje nalog, povezanih točko 2 Priloge I, se lahko prenese na naslednjo mednarodno organizacijo, ki v svojih računovodskih, revizijskih in notranjih kontrolnih postopkih ter postopkih za oddajo naročil uporablja standarde, ki zagotavljajo enaka jamstva kot mednarodno sprejeti standardi: Mednarodna organizacija za zdravje živali (OIE).

NASLOV II

Delovni program za izvajanje Uredbe Sveta (ES) št. 882/2004

Člen 4

Sprejme se letni delovni program za izvajanje člena 66(1)(c), kot je določen v Prilogi II.

Člen 5

Najvišji prispevek za izvajanje programa, odobren s tem naslovom, se določi v višini 277 650 EUR in se financira iz proračunske vrstice 17 04 07 01 splošnega proračuna Evropske unije za leto 2012.

NASLOV III

Pilotski projekt o usklajeni evropski mreži za dobro počutje živali

Člen 6

Sprejme se pilotski projekt, kot je določen v Prilogi III.

Člen 7

Najvišji prispevek za izvajanje pilotskega projekta, odobren s tem naslovom, se določi v višini 1 000 000 EUR in se financira iz proračunske vrstice 17 04 01 02 splošnega proračuna Evropske unije za leto 2012.

NASLOV IV

Splošne določbe

Člen 8

Delovni programi iz naslovov I, II in III so sklepi o financiranju v smislu člena 75 finančne uredbe.

Člen 9

1. Odredbodajalec lahko sprejme spremembe vsakega naslova, ki niso bistvenega pomena v smislu člena 90(4) Uredbe (ES, Euratom) št. 2342/2002, v skladu z načeli dobrega finančnega poslovodenja in sorazmernosti.

2. Skupne spremembe sredstev, namenjenih za ukrepe v vsakem delovnem programu, ki ne presegajo 10 % največjega prispevka iz členov 2, 5 in 7 tega sklepa, se ne štejejo za bistvene spremembe v smislu člena 90(4) Uredbe (ES, Euratom) št. 2342/2002, če ne vplivajo bistveno na naravo in cilj delovnega programa.

Člen 10

Sredstva iz členov 2, 5 in 7 lahko zajemajo tudi zamudne obresti.

Člen 11

Ta sklep je naslovljen na imenovane odredbodajalce.

V Bruslju, 4. julija 2012 Za Komisijo John DALLI Član Komisije

(1) UL L 248, 16.9.2002, str. 1.

(2) UL L 155, 18.6.2009, str. 30.

(3) UL L 165, 30.4.2004, str. 1. kakor je bila popravljena z UL L 191, 28.5.2004, str. 1.

(4) UL L 357, 31.12.2002, str. 1.

(5) UL C 83, 30.3.2010, str. 47.

(6) UL L 303, 18.11.2009, str. 1.

(7) COM(2012) 6 final.

PRILOGA I Odločba Sveta 2009/470/ES z o odhodkih na področju veterine in zlasti členov 20, 23 in 27 Odločbe – Delovni program za leto 2012 1. Uvod Ta program vsebuje šest glavnih tem za leto 2012. Na podlagi ciljev iz Odločbe Sveta 2009/470/ES z dne 25. maja 2009 o odhodkih na področju veterine se proračunska sredstva in glavne dejavnosti razdelijo: — za nepovratno pomoč s skupnim upravljanjem (točka 2): — finančni prispevek Unije za organizacijo svetovnih konferenc o dobrem počutju živali, protimikrobni odpornosti in veterinarskih upravnih organih, regionalne konference o dobrem počutju živali in regionalnih seminarjev za nove delegate OIE, kontaktne točke za veterinarska zdravila, dobro počutje živali in zdravstveno varstvo vodnih živali, do največ 660 000 EUR; — za javna naročila (prek neposrednega centraliziranega upravljanja) (točka 3): — uporaba javnega razpisa za prispevek za dostop administratorjev v državah članicah do podatkovne zbirke Vetlex: 150 000 EUR (točka 3.1); — prispevek za horizontalno komunikacijo glede dejavnosti, povezanih z zdravstvenim varstvom živali: 49 600 EUR (točka 3.2); — dogodki za podporo tekoči politiki o dobrem počutju živali in vzdrževanje obstoječih komunikacijskih orodij: 700 000 EUR (točka 3.3); — objavljanje in razširjanje informacij za spodbujanje razprave o zdravstvenem varstvu živali in načel strategije za zdravstveno varstvo živali: 1 595 000 EUR (točka 3.4); — zunanja predhodna ocena programov izkoreninjenja/spremljanja za leto 2013: 100 000 EUR (točka 3.5). 2. Ukrep s skupnim upravljanjem Svetovne konference o dobrem počutju živali, protimikrobni odpornosti, veterinarskih upravnih organih in boleznih prostoživečih živali; regionalna konferenca o dobrem počutju živali v Južni Ameriki in regionalni seminarji za nove delegate OIE, kontaktne točke za veterinarska zdravila, dobro počutje živali in zdravstveno varstvo vodnih živali v Evropi. PRAVNA PODLAGA Člen 23 Odločbe Sveta 2009/470/ES. PRORAČUNSKA VRSTICA 17 04 02 01 Prispevke zajema pisni sporazum o prispevku za leti 2012 in 2013. IZVAJALEC Mednarodna organizacija za zdravje živali (OIE) je medvladna organizacija, ki je pristojna za izboljšanje zdravstvenega varstva živali po vsem svetu. Za izboljšanje zdravstvenega varstva živali po vsem svetu in posledično zmanjšanje tveganja za živalske bolezni v EU je pomembno, da se s pristopom EU k zdravstvenemu varstvu in dobremu počutju živali seznanijo vse države članice OIE ter da EU aktivno podpira konference in seminarje za usposabljanje, ki jih organizira OIE, za spodbujanje politike Unije o zdravstvenem varstvu in dobrem počutju živali ob teh priložnostih. Komisija in OIE sta 7. junija 2010 podpisali dolgoročno okvirno pogodbo, ki upravno in finančno ureja njuno sodelovanje, pri čemer se „Sporazum o prispevku EU z mednarodno organizacijo“ („Standardni sporazum o prispevku“) nanaša na svetovne, regionalne ali nacionalne programe in ukrepe, ki jih izvaja OIE ter financira ali sofinancira Evropska unija. Pred tem je bila opravljena temeljita in celovita ocena OIE na podlagi štirih stebrov, v kateri je bilo ugotovljeno, da OIE v svojih računovodskih, revizijskih in kontrolnih postopkih ter postopkih za oddajo naročil uporablja standarde, ki zagotavljajo enaka jamstva kot mednarodno sprejeti standardi. CILJI, KI JIH JE TREBA IZPOLNITI, IN PREDVIDENI REZULTATI Seznanjanje vseh članic OIE s pristopom EU k zdravstvenemu varstvu in dobremu počutju živali ter veterinarskemu javnemu zdravju s spodbujanjem politike Unije na konferencah in seminarjih za usposabljanje, ki jih organizira OIE. Postopno izboljšanje zdravstvenega varstva in dobrega počutja živali ter statusa veterinarskega javnega zdravja po vsem svetu in manjše tveganje v EU. OPIS IN CILJI IZVEDBENEGA UKREPA Pregled različnih ukrepov, ki se financirajo pod to točko, je naveden v spodnji preglednici. IZVAJANJE Skupno upravljanje. NAJVIŠJI ZNESEK PRISPEVKA 660 000 EUR Povzetek dejavnosti, ki jih bo v letih 2012 in 2013 organizirala OIE, kot je navedeno v točki 2 Dejavnost Kraj Največji znesek v EUR Okvirni datumi (2012–2013) 1. Svetovne konference 1.1 3. svetovna konferenca OIE o dobrem počutju živali: „Izvajanje standardov OIE – obravnavanje regionalnih pričakovanj“ Kuala Lumpur (Malezija) 100 000 od 6. do 8. novembra 2012 1.2 Svetovna konferenca OIE o preudarni uporabi protimikrobnih sredstev za živali – mednarodna solidarnost v boju proti protimikrobni odpornosti Pariz (Francija) 100 000 od 13. do 15. marca 2013 1.3 Veterinarski upravni organi – priprava programa tesnega sodelovanja med veterinarskimi upravnimi organi še ni potrjeno 80 000 2. semester 2013 2. Regionalne konference in seminarji 2.1 Regionalna konferenca Amerik o „svetovni trgovini in standardih dobrega počutja živali“ (sledi konferenci v Bruslju leta 2009) južnoameriška država 80 000 od 14. do 16. oktobra 2013 2.2 Regionalni seminar za nove evropske delegate OIE evropska država 60 000 19. maja 2012 2.3 Regionalni seminar za evropske kontaktne točke OIE za veterinarska zdravila evropska država 80 000 2. semester 2012 2.4 Regionalni seminar za evropske kontaktne točke OIE za dobro počutje živali evropska država 80 000 1. semester 2013 2.5 Regionalni seminar za evropske kontaktne točke OIE za zdravstveno varstvo vodnih živali evropska država 80 000 1. semester 2013 3. Javna naročila Splošna proračunska sredstva, v letu 2012 rezervirana za pogodbe o javnih naročilih, znašajo 2 594 600 EUR. 3.1 Dostop upravljavcev iz držav članic do podatkovne zbirke Vetlex PRAVNA PODLAGA Člen 20 Odločbe Sveta 2009/470/ES. PRORAČUNSKA VRSTICA 17 04 02 01 OKVIRNO ŠTEVILO IN VRSTA PREDVIDENIH NAROČIL Pogodba o izvajanju storitev. PREDMET PREDVIDENIH NAROČIL (ČE JE MOGOČE) Podatkovna zbirka Vetlex je obstoječa interaktivna podatkovna zbirka celotne veterinarske zakonodaje, ki jo upravlja zunanje podjetje. Posodobi se v 24 urah po objavi nove zakonodaje in vsebuje prečiščena besedila zadevne zakonodaje. S pogodbo med podjetjem in GD za širitev Evropske komisije so imele dostop do podatkovne zbirke države kandidatke, potencialne države kandidatke in države v okviru pobude evropske sosedske politike. Državam članicam zbirka ni dostopna. S predvidenim prispevkom bo dostop do podatkovne zbirke Vetlex omogočen upravljavcem iz držav članic. IZVAJANJE Neposredno centralizirano. OKVIRNO ČASOVNO OBDOBJE ZA ZAČETEK POSTOPKOV ODDAJE JAVNIH NAROČIL Tretje četrtletje leta 2012. OKVIRNI ZNESEK ZA JAVNE RAZPISE 150 000 EUR POSEBNA POGODBA (ČE SE UPORABLJA) N.R. 3.2 Horizontalni prispevek za komunikacijo glede dejavnosti, povezanih z zdravstvenim varstvom živali PRAVNA PODLAGA Člen 20 Odločbe Sveta 2009/470/ES. PRORAČUNSKA VRSTICA 17 04 02 01 OKVIRNO ŠTEVILO IN VRSTA PREDVIDENIH POGODB Različne posebne pogodbe v okviru obstoječih okvirnih pogodb. PREDMET PREDVIDENIH NAROČIL (ČE JE MOGOČE) Horizontalni prispevek za komunikacijo glede dejavnosti, povezanih z zdravstvenim varstvom živali. IZVAJANJE Neposredno centralizirano. OKVIRNO ČASOVNO OBDOBJE ZA ZAČETEK POSTOPKA POVABILA K ODDAJI PONUDB V celotnem letu 2012. OKVIRNI ZNESEK ZA POVABILO K ODDAJI PONUDB 49 600 EUR POSEBNA POGODBA (ČE SE UPORABLJA) Več okvirnih pogodb GD SANCO. 3.3 Dogodki za podporo tekoči politiki dobrega počutja živali in vzdrževanju obstoječih komunikacijskih orodij PRAVNA PODLAGA Člena 20 in 23 Odločbe Sveta 2009/470/ES. PRORAČUNSKA VRSTICA 17 04 02 01 OKVIRNO ŠTEVILO IN VRSTA PREDVIDENIH NAROČIL Šest pogodb za izvajanje storitev z uporabo okvirne pogodbe in odprtega javnega razpisa. PREDMET PREDVIDENIH NAROČIL (ČE JE MOGOČE) (a) Organizacija in soorganizacija največ treh delavnic za veterinarje za spodbujanje standardov EU dobrega počutja živali zaradi boljšega izvajanja v EU in medsebojnega razumevanja zunaj EU; 150 000 EUR. (b) Dogodki za razširjanje spletnega mesta za dobro počutje živali „Kmetija“ na lokalni/regionalni ravni ter orodij za učitelje; 100 000 EUR. (c) Priprava publikacij o dobrem počutju živali (novice in brošure o dobrem počutju živali, publikacije/promocijski material za dogodke itd.); 50 000 EUR. (d) Študija o možnostih za zagotavljanje ustreznih informacij o omamljanju živali potrošnikom v EU; 200 000 EUR. (e) Komunikacijski ukrepi o delovnih živalih; 50 000 EUR. (f) Študija o dejavnostih izobraževanja in obveščanja o dobrem počutju živali – ta študija je nadaljnji ukrep sporočila o strategiji Evropske unije za zaščito in dobro počutje živali 2012–2015 (COM(2012) 6 final), njen cilj pa je ugotoviti potrebe splošne javnosti in potrošnikov po dejavnostih izobraževanja in obveščanja ter morebitne ukrepe, ki bi lahko izvirali iz nje: 150 000 EUR. IZVAJANJE Neposredno centralizirano. OKVIRNO ČASOVNO OBDOBJE ZA ZAČETEK POSTOPKOV JAVNEGA RAZPISA Od drugega četrtletja naprej do tretjega četrtletja 2012. OKVIRNI ZNESEK ZA POVABILO K ODDAJI PONUDB 700 000 EUR POSEBNA POGODBA (ČE SE UPORABLJA) Sklenitev največ pet posebnih pogodb za izvajanje storitev na podlagi pogodbe s sklicem SANCO/2009/A1/005 sklop 1 in sklop 2. Sklenitev posebne pogodbe o izvajanju storitev na podlagi okvirne pogodbe s sklicem SANCO/2009/B1/010. Študija, navedena v točki (f), se bo začela po odprtem javnem razpisu. 3.4 Objava in razširjanje informacij za spodbujanje razprave o zdravstvenem varstvu živali in načel strategije za zdravstveno varstvo živali PRAVNA PODLAGA Člen 20 Odločbe Sveta 2009/470/ES. PRORAČUNSKA VRSTICA 17 04 02 01 OKVIRNO ŠTEVILO IN VRSTA PREDVIDENIH NAROČIL Sklenitev vsaj 10 posebnih pogodb o izvajanju storitev na podlagi okvirne pogodbe. PREDMET PREDVIDENIH NAROČIL (ČE JE MOGOČE) (a) Za povečanje ozaveščenosti o delu Evropske komisije in veterinarskega poklica bosta organizirani pomembna konferenca na temo „ekonomije zdravstvenega varstva živali“ v Bruslju (100 000 EUR) in študentski seminar (75 000 EUR). (b) Povečanje opaznosti vloge Evropske komisije v zdravstvenem varstvu živali, dobrem počutju živali in varnosti hrane na treh glavnih sejmih (525 000 EUR) in dveh manjših sejmih (250 000 EUR) ter tehnična podpora na sejmih (200 000 EUR): Roskilde Dyrskue, 8.–10. junija 2012; Salone del Gusto, 25.–29. oktobra 2012; Good Food Show, 28. novembra–2. decembra 2012; International Green Week, 18.–27. januarja 2013; Salon International de l'Agriculture 23. februarja – 3. marca 2013. Namen sodelovanja na takih sejmih je okoli 2 milijonom prebivalcev predstaviti dodano vrednost in prednosti naše politike v njihovem vsakodnevnem življenju. (c) Opisati prednosti sodobnega regulativnega okvira za zdravstveno varstvo živali v EU prek partnerstva z Euronews (270 000 EUR). Predvidena vsota se nanaša na produkcijo 90-sekundnega informativnega videoposnetka in njegove distribucije na postaji Euronews o pomenu te zakonodaje za varnost prehranske verige, trajnosti naših virov ter rasti najpomembnejšega evropskega gospodarskega sektorja, kmetijstva. (d) Priprava publikacije in promocijskega materiala za zdravstveno varstvo živali ter posodobitev spletišča (175 000 EUR). Te publikacije in promocijski materiali bodo okrepili naše sporočilo o prednostih zdravstvenega varstva živali za državljane (ker so povezani z varnostjo hrane, zdravjem ljudi in gospodarstvom) in podpirali dejavnosti za promocijo teh sporočil na lokalni ravni. IZVAJANJE Neposredno centralizirano. OKVIRNO ČASOVNO OBDOBJE ZA ZAČETEK POSTOPKOV JAVNEGA RAZPISA V celotnem letu 2012. OKVIRNI ZNESEK ZA POVABILO K ODDAJI PONUDB 1 595 000 EUR POSEBNA POGODBA (ČE SE UPORABLJA) Sklenitev okoli 10 posebnih pogodb za izvajanje storitev na podlagi okvirne pogodbe SANCO/2009/A1/005. 3.5 Zunanja predhodna ocena programov izkoreninjenja/spremljanja za leto 2013 PRAVNA PODLAGA Člen 27 Odločbe Sveta 2009/470/ES. PRORAČUNSKA VRSTICA 17 04 02 01 OKVIRNO ŠTEVILO IN VRSTA PREDVIDENIH NAROČIL Sklenitev vsaj 20 posebnih pogodb o izvajanju storitev. PREDMET PREDVIDENIH NAROČIL (ČE JE MOGOČE). Komisija v skladu s členom 27 Odločbe Sveta 2009/470/EC oceni predložene programe za leto 2013. Programi se lahko predložijo za enajst bolezni. Namen je, da predhodno oceno teh programov pregledata dva zunanja tehnična pomočnika na bolezen. IZVAJANJE Neposredno centralizirano. OKVIRNO ČASOVNO OBDOBJE ZA ZAČETEK POSTOPKA JAVNEGA RAZPISA Od maja do julija 2012. OKVIRNI ZNESEK ZA POVABILO K ODDAJI PONUDB 100 000 EUR POSEBNA POGODBA (ČE SE UPORABLJA) Sklenitev 20 posebnih pogodb o izvajanju storitev.

PRILOGA II Delovni program za leto 2012 – Uredba (ES) št. 882/2004 1. Uvod Ta program zajema tri izvedbene ukrepe za leto 2012. Na podlagi člena 66(1)(c) Uredbe (ES) št. 882/2004 o finančni podpori Unije za ukrepe, potrebne za uporabo Uredbe, se proračunska sredstva in glavne dejavnosti razdelijo: za javna naročila: — študija o vplivu možnih določb za materiale, namenjene za stik z živili, za izboljšanje izvršljivosti: 125 000 EUR (točka 2.1), — prispevek k horizontalnim komunikacijam glede nadzora hrane in krme: 52 650 EUR (točka 2.2), — študija o izvedljivosti opredelitve, količinske opredelitve in ocene tveganja od proizvodnje do potrošnje: 100 000 EUR (točka 2.3). 2. Javna naročila Splošna proračunska sredstva, rezervirana v letu 2012 za pogodbe o javnih naročilih, znašajo 277 650 EUR. 2.1 Študija o vplivu možnih določb za materiale, namenjene za stik z živili, za izboljšanje izvršljivosti PRAVNA PODLAGA Člen 66(1)(c) Uredbe Sveta (ES) št. 882/2004. PRORAČUNSKA VRSTICA 17 04 07 01 OKVIRNO ŠTEVILO IN VRSTA PREDVIDENIH NAROČIL Ena pogodba. PREDMET PREDVIDENIH NAROČIL (ČE JE MOGOČE) Študija preiskuje vpliv možnih določb na materiale, namenjene za stik z živili, za izboljšanje izvršljivosti obstoječih splošnih varnostnih zahtev. IZVAJANJE Neposredno centralizirano OKVIRNO ČASOVNO OBDOBJE ZA ZAČETEK POSTOPKOV JAVNEGA RAZPISA Vabilo s pogoji bo poslano do septembra 2012; podpis pogodbe novembra 2012. OKVIRNI ZNESEK ZA JAVNE RAZPISE 125 000 EUR POSEBNA POGODBA Okvirna pogodba o izvajanju storitev: vrednotenje, ocena učinka in povezane storitve SANCO/2008/01/055. 2.2 Horizontalni prispevek h komunikacijam, povezanimi z nadzorom hrane in krme, zlasti za posodobitev ustreznih delov spletnih mest ter za oblikovanje in zasnovo avdiovizualnega in tiskanega materiala PRAVNA PODLAGA Člen 66(1)(c) Uredbe (ES) št. 882/2004. PRORAČUNSKA VRSTICA 17 04 07 01 OKVIRNO ŠTEVILO IN VRSTA PREDVIDENIH NAROČIL Različne pogodbe o izvajanju storitev v okviru obstoječih okvirnih pogodb. PREDMET PREDVIDENIH NAROČIL (ČE JE MOGOČE) Horizontalni prispevek h komunikacijam, povezanimi z nadzorom hrane in krme, zlasti za posodobitev ustreznih delov spletnih mest ter za oblikovanje in zasnovo avdiovizualnega in tiskanega materiala. IZVAJANJE Neposredno centralizirano OKVIRNO ČASOVNO OBDOBJE ZA ZAČETEK POSTOPKOV JAVNEGA RAZPISA V celotnem letu 2012. OKVIRNI ZNESEK ZA POVABILO K ODDAJI PONUDB 52 650 EUR POSEBNA POGODBA Več okvirnih pogodb. 2.3 Študija o izvedljivosti opredelitve, količinske opredelitve in ocene tveganja od proizvodnje do potrošnje PRAVNA PODLAGA Člen 66(1)(c) Uredbe (ES) št. 882/2004. PRORAČUNSKA VRSTICA 17 04 07 01 OKVIRNO ŠTEVILO IN VRSTA PREDVIDENIH NAROČIL Ena pogodba. PREDMET PREDVIDENIH NAROČIL (ČE JE MOGOČE) Študija opredelitve in količinske opredelitve tveganj, zlasti gospodarskih in tržnih tveganj, okoljskih tveganj, tveganj za zdravje in dobro počutje, od proizvodnje do potrošnje; razvoj in ocena scenarijev prihodnjih izzivov; opredelitev odzivov politik. OKVIRNO ČASOVNO OBDOBJE ZA ZAČETEK POSTOPKOV JAVNEGA RAZPISA V tretjem četrtletju leta 2012. OKVIRNI ZNESEK ZA JAVNE RAZPISE 100 000 EUR POSEBNA POGODBA Sklenitev posebne pogodbe o izvajanju storitev na podlagi okvirne pogodbe SANCO/2009/A1/005, sklop 2.